મુંબઈ: જયપુરના આઠ વર્ષના ખાટલાવશ બાળક માટે બધી આશાઓ ખતમ થઈ ગઈ હતી ત્યારે મુંબઈની હોસ્પિટમાં સેલ આધારિત થેરપીથી તેનો ઉપચાર કરાતાં તે ફરીથી ચાલતો થયો છે. મુંબઈમાં અદિગોસ સ્ટેમ સેલ્સના રિજનરેટિવ મેડિસીન રિસર્ચર ડો. પ્રદીપ મહાજને 8 વર્ષના રોહિત ગેહલોતને ફરી ચાલતો કર્યો છે.જયપુરમાં રોહિત તેના પરિવાર સાથે મે 2015માં લગ્નમાં જતો હતો ત્યારે કારના અકસ્માત નડ્યો હતો. તેમાં તેના મોટા ભાઈ સહિત ત્રણનાં મોત થયાં હતાં, જ્યારે રોહિત, તેની માતા અને પિતા ઊગરી ગયાં હતાં.